5.4.2023
SL
Uradni list Evropske unije
C 125/43 torek 13. septembra 2022
58.
poziva Komisijo, naj na mednarodni ravni spodbuja standarde in ambicije EU za varstvo gozdov;
59. poziva Komisijo, naj se začne ponovno pogajati o mednarodni pravno zavezujoči konvenciji o gozdovih, ki bi prispevala h gospodarjenju z gozdovi, njihovemu ohranjanju in trajnostnemu razvoju ter zagotovila njihove številne in dopolnjujoče se funkcije in vrste uporabe, vključno z ukrepi za ponovno pogozdovanje, ogozdovanje in ohranjanje gozdov, pri tem pa upoštevala družbene, gospodarske, ekološke, kulturne in duhovne potrebe sedanjih in prihodnjih generacij, priznavala bistveno vlogo vseh vrst gozdov pri ohranjanju ekoloških procesov in ravnotežja ter podpirala identiteto, kulturo in pravice domorodnih ljudstev, njihovih skupnosti ter drugih skupnosti in prebivalcev gozdov; 60. poziva Unijo, naj spoštuje načelo skladnosti politik za razvoj in zagotovi, da bodo njena razvojna, trgovinska, kmetijska in podnebna politika med seboj usklajene; priznava pozitivni gospodarski, družbeni in okoljski prispevek gozdarskega sektorja in poziva k nadaljnjim naložbam v raziskave, inovacije in tehnološki napredek; 61. poziva Komisijo, naj spodbuja zrcalne določbe na mednarodnih trgih za biogospodarstvo ter izkoristi vseevropska in mednarodna partnerstva ter tuje trgovinske sporazume za promocijo podnebnih ciljev EU in trajnostne rabe gozdov zunaj EU; o o 62.
o
naroči svoji predsednici, naj to resolucijo posreduje Svetu in Komisiji.